Chi punzha tutayaupi,
Jesús paigunara nica:
“Acuichi chimbama.”
Runaunara dispirishca huasha,
yachachishca runauna Jesústa pai tiaushcasnalla canuai pushanauca.
Paihua pariju shu ichilla canuauna rinauca.
Shinzhi huaira atarisha,
tsajlas shitashcamanda canua pambaringaj callarica.
Jesús canua siquii saunai puñusha sirica.
Paita llicchachinauca,
“Yachachij,”
nisha,
“¿ñucanchi huañungaraushcara manzhu ricungui?”
Jesús shayarisha huairara piñaca,
lamardas rimasha,
nica:
“Upalla,
chunllayai.”
Huaira shinalla pasarica,
tucui ali chunlla tucuca.
Jesús paigunara nica:
“¿Imarasha manzharinguichi?
¿Imaraigu mana quiringuichi?”
Ashca manzharishcahua rimananauca:
“Caiga,
¿pitairi?
Huairas lamarbas paita uyanaun.”